سواني معلش السلام عليكم ورحمة الله وبركاته اهلا بحضراتكم في المقطع رقم سبعين من مقاطع دايما بالمصاحف عشان انا انما الى علمي ان بعض الناس مش مش مش جاي مصاحف واحدة بتتفرج علي كده
ده غلط. بصراحة ده غلط. اعتبر نفسي قاعد معك يا اخي في اوضتك وشايفك وباقول لك هات المصحف من فضلك عشان خاطر انا والافضل عشان حضرتك انك تبقى شايف الاية بعينيك حتى لو انت حافظها
التدبر لازم تكون شايف الاية بعينيك ماشي اني بلغت اللهم اني قد بلغت اللهم فاشهد. طيب مبارح شفنا مشهد رجوع سيدنا موسى غضبانة اسفا وهو بيعنف بني اسرائيل و بيلومهم على الجنون
اعملوه بعد ما ربنا نجاهم وانعم عليهم بنعمه العديدة رجعوا للشرك ولعبادة الاصنام اقرا معي الاية ستة وتمانين عشان نفتكر احنا تدبرنا ايه امبارح فرجع موسى الى قومه غضبان اسفا. قال يا قومي الم يعدكم ربكم وعدا حسنا
افقال عليكم العهد ام اردتم ان يحل عليكم غضب من ربكم فاخلفتم موعدي ردوا عليه بايه بقى الحقيقة السبعة وتمانين اللي هنبدأها النهاردة بقى اعوذ بالله السميع العليم من الشيطان الرجيم
قالوا ما اخلفنا موعدكنا ولكنا حملنا اوزارا من زينة القوم فقدفناها. فقذفناها فكذلك السامري قالوا ما اخلفنا موعدك بملكنا. مش بمزاجنا الموضوع ما كانش بايدينا ما اخلفنا موعدك بملكنا يعني بيبحثوا عن تبريرات للباطل. ودايما دا ديدن واسلوب الانسان اللي على الباطل ما يعترفش بمسئوليته عن الخطأ
لكن يبرروا قالوا ما اخلفنا موعدك بملكنا. مش بمزاجنا. امال ايه المبرر كان اننا ناس متدينين وبنخاف من ربنا وبنتقي الله فعملنا كده قالوا ما اخلفنا موعدك بملكنا ولكن حملنا اوزارا من زينة القوم
المصريين كانوا مسلفينا دهب وحلي وده مش من حقنا آآ هم كانوا مستلفين دهب وفضة وحليل الاحتفال باحد اعيادهم انهم هيرجعوها بعد العيد. لكن الخروج سرا وفجأة وبالليل خلاهم ما يقدروش يرجعوا الحلي. لو كانوا رجعوه كان هيعرف ان هم خارجين
يا لولو ان حملنا اوزارا جمع وزر من زينة القوم دي حاجات مش من حقنا واحنا ما نقبلش فلوس حرام على نفسنا ابدا ده معناه ايه ؟ ان مدخل الشيطان كثيرا ما يكون هو التدين
اول خطيئة في تاريخ البشرية خطية ادم وحواء اكلوا ليه من الشجرة المحرمة؟ في سورة الاعراف ربنا بيقول وقال اللي هو الشيطان ما نهاكما ربكما عن هذه الشجرة الا ان تكون ملكين او تكونا من الخالدين
الشيطان ضحك على ادم وحواء وقال لهم ربكم نهاكم عن الاكل من الشجرة دي علشان ما تبقوش ملايكة او ما تعيشوش للابد. تيجوا من الخالدين. فضحك عليهم بنوة اقنعهم ان الاكل منها افضل لدينهم ودنياهم
ازاي تكون من الخالدين ما تمرضوش ابدا ولا تموتوش ابدا ميزة في الدنيا وان تكونا ملكين يعني تبقوا ملايكة الملايكة صفاتهم ايه ؟ ربنا سبحانه وتعالى بيقول في سورة التحريم
عليها ملائكة غلاظ شداد اسمع لا يعصون الله ما امرهم ويفعلون ما يؤمرون. فالملايكة لا يعصون الله ابدا ويفعلون ما يأمرهم الله فادم وحواء عصوا الله حتى لا يعصوا الله مرة اخرى
المدخل كان ديني لو كلتوا من الشجرة المحرمة هتبقوا ملايكة ومش هتعصوا ربنا تاني. طب نعصى مرة معصية صغيورة وما ننساهوش تاني مدخل الشيطان يبقى الشيطان بيدخل من من طريق الدين. عشان كده في سورة النحل. ربنا قال فاذا قرأت القرآن
استعذ بالله من الشيطان الرجيم مش غريبة شوية دي يعني انا افهم ان الواحد لما يجي يعمل حاجة حرام يستعذ بالله من الشيطان الرجيم واحد هيكزب في قبل ما يكزب يستعذ بالله من الشيطان الرجيم. هيشرب خمر فيستعذ بالله من الشيطان الرجيم. لكن هيقرأ قرآن يستعذ من الشيطان الرجيم ليه
لان الشيطان ممكن يدخل لك من مدخل القرآن تقرأ كده وترتل بتقول يا سلام ده انا صوتي جميل صوتي كده بيجيب هدوء وسكينة للقلب وبعدين ياخدك لدرجة اعلى بقى يا سلام لو انا بقيت امام المسجد بتاع الحي. ناس كتير ربنا هيهديها بسبب الخشوع اللي في صوتي
درجة اعلى كمان. ولما الناس كتير ربنا يهديها الام هتبقى اقوى. وفلسطين تتحرر. فيبدأ الشيطان يخش لك ان انت لو بقيت امام المسجد اللي تحت بيتكم فلسطين هتتحرر وهو بيفضل ياخدك كده
المصلحة انك تبقى امام بس فيه امام تاني غيري طب لازم يمشي. طب نعمل ايه؟ نكتب فيه شكوى ونقول انه بيسرق صناديق التبرعات مسلا صحيح ده غلط بس المصلحة في كده
اشوف الشيطان ازاي ممكن يدخل لك من زاوية الدين ويخليك تعمل معصية كبيرة جدا هم بقى راحوا مبررينها بالدين. ولكن حملنا اوزارا من زينة القوم. كان فيه اوزار جمع وزر
فيه وزر في رقبتنا فلوس مش بتاعتنا فقذفناها فكذلك القى السامري. القذف هو الالقاء بشدة. الرمي والثمري القى اقرا معي بقى تمانية وتمانين تمانية وتمانين فاخرج لهم عجلا جسدا له خوار
فقالوا هذا الهكم واله موسى فنسي سمري يبدو ان كان عنده خبرة بصناعة الاصنام الاصنام اللي على شكل عجل. عجل ابيس اللي هو اهم اله عند المصريين. كانوا بيعبدوه اسمه عجل ابيس
وعمل في العجل ده تجويف على شكل بوق. بحيس لما الهوا يدخل فيه يصدر صوت زي صوت البقر بالزبط اللي هو الخوار الحوار هو صوت البقر فاخرج لهم عجلا جسدا له خوار
فقالوا هذا فقالوه فقال انا متوقع فقال فاخرج لهم عجلا جسدا له خوارا فقال هذا الهكم واله مش قالوا مين هم اللي فقالوا صعب اوي ان شخص يقدر يرتكب جريمة كبيرة لوحده
الزالم دايما معه ناس بتساعده في الزلم. والنصاب معه ناس بتساعده في النصب سواء بقى الناس دول مصدقينه ولا مستغفلهم او مستفيدين من الجريمة اللي بيرتكبها السامري كان معه مجموعة
السامري اضل مجموعة منهم اولا واستمالهم بطريقة ما ثم هو وحزبه كلموهم واقنعوا بقية بني اسرائيل لازم نفهم ان اللي خرجوا مع سيدنا موسى مش كلهم مؤمنين بعضهم خرجوا لانهم بيفروا بايمانهم ومسلمين وكل حاجة
والبعض الاخر يعني القبيلة خارجة بني اسرائيل دول دول قبيلة. على فكرة يعني هم هم عرق من الاعراق. فالمسألة عرقية المسألة وطنية خريج معهم وهو لسه بيعبد اصنام عشان تبقوا عارفين. وفيه ناس بتتأثر دايما بالحاكم. الناس يقول لك الناس على دين ملوكهم
تجد انه انه كتير جدا يعني مسلا الاحتلال الاسباني لامريكا اللاتينية داخل امريكا اللاتينية كلها في المسيحية كلها ليه هو؟ الناس على دين ملوكين في ناس بالعافية وبالقوة وفي ناس لأ
ففي ناس من بني اسرائيل كانت بتعبد الاصنام فعلا. وخرجت مع سيدنا موسى برضو عشان كده ربنا قال فما اعجلك عن قومك يا موسى! انت كان لازم تقعد معهم شوية
ما ينفعش تسيبهم بسرعة طيب الثامري بقى ده شخص موجود في كل شعب بيستغل غياب القيادة او بيستغل ضعف القيادة ويستغل ايضا جهل الناس ثم يضللهم ويقودهم نحو الهلاك التمارين ده موجود في كل شعب
شيطان من الشياطين. شاي من شياطين الانس ده معناه ان الناس مسئولين ايضا على كفرهم مش معنى ان فيه شيطان بيوسوسوا بيوسوس لنا احنا مش مسئولين ربنا ادانا عقل وادانا شرع لو حكمناهم وحافزنا على استقلالية عقلنا مش هنسمح لشيطان انه يختطفه
كزلك الناس اللي ماشية ليه ربنا بيقول ان فرعون وهامان وجنودهما كانوا خاطئين. عشان الجنود دول مش لازم يسمعوا الكلام في الزلم. مش لازم يسمعوا الكلام في الغلط فمش معنى ان السامرية اضلهم يبقى هما مسؤوليتهم خالية لأ في مسؤولية عليهم وكبيرة كمان
طيب فقالوا هذا الهكم واله موسى فنسي الثامري والمجموعة اللي معه قالوا لمعظم بني اسرائيل. يا جماعة ده الهكم اهو وده اله موسى بس هو نسي. وراح يكلمه في الجبل. مع انه هنا قدامه
اهو قدامنا اهو عندنا اقرا معي بقى تسعة وتمانين افلا يرون الا يرجع اليهم قولا ولا يملك لهم ضرا ولا نفعا. الاية دي من اخطر ما يمكن. ليه بقى القرآن بينتقد اللي عبده العجل
وبيقول هم مش شايفين ان العجل ده لا يرجع اليهم قوله ما بيكلمهمش ما بيردش عليهم يعني مش عارف الحقيقة. طب هو ربنا بيكلمنا وربنا بيرد علينا الاية دي اتكلم فيها ملاحدة واتخذوها ذريعة لمهاجمة القرآن. يقول لك القرآن بينتقد بني اسرائيل عشان عبدوا العجل اللي مصنوع من دهب لانه لا
يرجع اليهم قولا مش بيكلمهم والله مش بيكلم المسلمين برضو ايوة هل الله بيكلمنا الاجابة ايه اخد بوقي على ما انتم تكتبوا لي الاجابة في الكومنتات الله بيكلمنا فين؟ ما هو القرآن كلام الله
هو العجل جه نزل لهم كتاب؟ العجل اوحى لحد بكتاب الله سبحانه وتعالى كل مرة قال فيها يا ايها الناس بحثت عن الاذاعة واحد وعشرين مرة في القرآن. يا ايها الناس بيكلم الناس كلها. يا ايها الذين امنوا تسعة وتمانين مرة
ربنا كلم الناس واللي يعيد مشاهدة فيديو امبارح اللي هو طه حداشر بتاع امبارح هيشوف فيه ازاي القرآن بيرجع لك القول قبل ما انت تقول القول بلسانك. مجرد السؤال يخطر على بالك الاية تجيب تجيب الاجابة عليه. وشفنا الاعجاز في تسلسل مع
القرآن عامل ازاي وقلنا. القرآن كتاب احنا مش بنقرأه. القرآن كتاب بيقرأنا احنا. وبيقرأ رأسنا وبيقرأ عقولنا الافكار اللي فيها ويرد عليها فربنا بيكلمنا وهذا كلام الله وتدبر القرآن هو رجوع القول. ان ربنا يرجع لك القول. انت بتتكلم يرد عليك. تتكلم الاية بترد عليك هذا بالتدبر
طيب افلا يرون الا يرجعوا اليهم قولا ولا يملك لهم ضرا ولا نفعا يعني ايه ولا يملك لهم ضرا ولا نفعا ده العجل العادي يملك ضرا ونفعا العجل العادي ممكن يرفس حد يموته
العجل العادي بيلف بيدور ساقية بيرفع الماية ويسقي الغيط لكن اللي هم عملوه ده ده لا يملك ضرا ولا نفعا ده لا بيرفس ولا بيدور ساقية ولا بيتكلم ولا حاجة خالص
ده صنم نقرا التسعين مع بعض ولقد قال لهم هارون من قبل يا قومي انما فتنتم به وان ربكم الرحمن فاتبعوني واطيعوا امري. سيدنا هارون النائب بتاع سيدنا موسى عمل اللي عليه
وقال يا قومي انما فتنتم به انتم بتختبروا دلوقتي في الامتحان وان ربكم الرحمن ربكم هو واختار اسم الرحمن من دول الاسماء كلها. ليذكرهم بان عندهم فرصة ينالوا رحمة الله اذا لم
لو في الخطأ فاتبعوني واطيعوا امري ما تتبعوش السامري لا تطيعوا امر السامري اتبعوني انا. اطيعوني انا وهذا دليل على جواز قيادة الناس نحو الحق. بل وجوب منازعة اهل الباطل على القيادة. السامري خد القيادة اختطف القيادة
فهنا يجب على سيدنا موسى انه يدخل ينازع السامرية على القيادة مش لما نشوف اهل الباطل في موقع القيادة نتركها لهم ونزهد فيه يقول لك احنا مش عايزين لا ليه
مش هنزهد فيها. لا يجوز اصلا. فاتبعوني واطيعوا امري اقرا معي بقى واحد وتسعين قالوا لن نبرح عليه قالوا لن نبرح عليه عاكفين حتى يرجع الينا موسى قالوا لن نبرح لن نتوقف عن اللي بنعمله
عليه عاكفين حتى يرجع الينا موسى. احنا هنفضل عاكفين على عبادة العجل لغاية ما موسى يرجع. ونشوف واضح ان شخصية سيدنا موسى كان لها حضور وتأثير اقوى من شخصية سيدنا هارون بكتير
يعني حتى قومهم قالوا لا احنا عرفنا زي ما احنا قاطعنا موسى يجي لما نتكلم مع موسى. موسى ممكن يقنعنا. لكن انت لأ ده بيفكرني الحقيقة بطلب سيدنا موسى من ربنا
لما نبأه يعني لما خلاه نبي ارجع معي للايات اربعة وعشرين وخمسة وعشرين وستة وعشرين في سورة طه. ارجع ارجع ارجع ارجع لورا كده اقلب صفحتين تلاتة لورا. وهات الاية اربعة وعشرين
خلاص قلبته هات الاية اربعة وعشرين اقرا معي اذهب الى فرعون انه طغى. ربنا اعطى الامر لسيدنا موسى عند النار في في الشجرة في الصحرا روح لفرعون انه طغى. سيدنا موسى قال ايه؟ قال رب اشرح لي صدري
ويسر لي امري واحل العقدة من لساني يفقهوا قولي واجعل لي وزيرا من اهلي هارون اخي واشدد به ازري واشركه في يعني سيدنا موسى الحقيقة كان خايف على الدعوة وما كانش يوافق ان هو لوحده هيقدر يقوم بالدور ده. لكن لما باقرا هذه الايات
وبعد كده اشوف سيدنا موسى وانجازاته الهائلة مجادلته لفرعون كانت عاملة ازاي ؟ اداؤه في المباراة ضد الصحرا قيادته للخروج ببني اسرائيل شجاعته في مواجهة فرعون وجيشه والعبور الكبير للبحر. كل ده ببقى عاوز اقول له هو فيه ايه يا سيدنا موسى
انت ازاي متواضع كده انت ابليت بلاء حسنا جدا لكن سيدنا موسى بجد مثال في التواضع وفي الثقة في الله وليس في النفس ارجع معي الاية اتنين وتسعين. هات الاية اتنين وتسعين
ركز معي قال يا هارون ما منعك اذ رأيتهم ضلوا الا تتبعني افعصيت امري خلي بالك انت حاسس ان الصورة عمالة تمرجحك عمالة تاخدنا فلاش فور وورد فلاش باكورد فلاش فورورد فلاش باكورد
معي هنقرا مع بعض من ستة وتمانين لتلاتة وتسعين ونلاحز بس خط الزمن ما تحاولش تركز في المعنى دلوقتي. ركز معي بس في الزمن. انت موجود في اي زمن في الاية
ركزوا معي. بنقرا من ستة وتمانين مع بعض فرجع موسى الى قومه ربانا اسفا. قال يا قومي الم يعدكم ربكم وعدا حسنا؟ افطال عليكم العهد ام اردتم ان يحل عليكم غضب من ربكم افأخلفتم موعدي؟ احنا هنا في اللحزة اللي موسى عليه الصلاة والسلام بيلوم
فيها قومه بسبب عبادة العجل. لما رجع بالواح التوراة ولقاوهم بيعبدوا العجل. احنا في اللحزة دي قالوا ما اخلفنا موعدك بملكنا ولكن وهنا هيحصل فلاش باكورد في الزمن لورا وبيحكوا له حصل ايه من شهر فات
ولكن حملنا اوزارا من زينة القوم فقذفناها فكذلك القى السامري فاخرج لهم مش هم بقى اللي بيحكوا. القرآن دلوقتي اصبح هو اللي بيحكي لنا في الزمن ده اللي هو من شهر فات او من اربعين يوم فاتوا
فاخرج لهم عجلا جسدا له خوار فقالوا هذا الهكم واله موسى فنسي. يعني احنا دلوقتي بنشاهد اللي حصل من شهر تقريبا. قبل رجوع موسى وغضبه ثم تعليق القرآن على عدم منطقية وعدم عقلانية اللي عملوه في الاية تسعة وتمانين. افلا يرون الا يرجع اليهم قولا ولا
تملك لهم ضرا ولا نفعا ثم بنرجع تاني للمشهد اللي كان سيدنا موسى غائب فيه وكانت عبادة العجل قد بدأت ولقد قال لهم هارون من قبل. يا قومي انما فتنتم به. وان ربكم الرحمن فاتبعوني واطيعوا
وامري قالوا لن نبرح عليه عاكفين حتى يرجع الينا موسى بص بقى اتنين وتسعين هتعمل لك فلاش فور وورد ازاي قال يا هارون ما منعك اذ رأيتهم ضلوا الا تتبعني افعصيت امري. اللي جاب سيدنا موسى هنا
بسلاسة شديدة بتحصل نقلات زمنية جوة القصة وانت واخداك بمنتهى السلاسة وانت متقبلها حصل فلاش فور وورد شهر وشهر ونص تقريبا. ودلوقتي سيدنا موسى بيلوم سيدنا هارون وبيقول له قال يا هارون ما منعك اذ رأيت
ظلوا الا تتبعني افعصيت امري؟ الحاجات دي فيها تدبر جدا انك تلاحز الضمائر وقلنا مين بيكلم مين ومين بيتكلم عن مين بصيغة المخاطب او بصيغة الغائب من اخطر ما يمكن ومن اكتر مفاتيح التدبر في القرآن
والامر التاني متابعة خط الزمن. انت دلوقتي فين والاية نقلتك فين؟ وجابتك قدام ولا ولا رجعتك لورا سيدنا موسى بقى قال ايه قال يا هارون ما منعك اذ رأيتهم ضلوا. اتنين وتسعين
الا تتبعني افعصيت امري؟ سيدنا موسى ما يعرفش اللي حصل بين هارون وبينهم لسة. فبيسأل ايه منعك انك لما شفتهم بيضلوا انك تتبعني. يعني ايه تتبعني؟ قال يا هارون ما منعك اذ رأيتهم ضلوا الا تتبعني. يعني ليه ما رضيتش تتبعني وتيجي بسرعة
تلحقني تقول لي طالما ان انت ما عرفتش تسيطر عليهم هات يا سيدي المؤمنين اللي فيهم واطلع ورايا وتعالوا افعصيت امري؟ انت بتعصمي خلي بالك سيدنا هارون هو اخو سيدنا موسى الكبير
منه بسنة لكن في الشغل هو المساعد هو النائب الهيراركي او السلم الوزيفي لابد من احترامه سيدنا موسى بيتكلم كقائد ما فيش حاجة اسمها اخويا الكبير. لا لا لا. انت النائب بتاعي وانا مدي لك القيادة
ليه ما اتبعتش كلامي؟ اربعة وتسعين بقى قال يا ابن امة لا تأخذ بلحيتي ولا برأسي. كان ماسكه من شعره ومن لحيته كده اني خشيت ان تقول فرقت بين بني اسرائيل ولم ترقب قولي
انت شايف ده معصية لاوامرك؟ لأ. ده انا كنت باطيع اوامرك يا ابن ام يا ابن امي فكروا بالاخوة وصلة الرحم سيب شعري ما تشمتش فينا الاعداء انا خفت انك تقول اني فرقت بين بني اسرائيل. فقلت اعمل اللي اقدر عليه. ولكن المسألة مش لازم تصل الى العنف
مش هحاربهم انا بمجموعة المؤمنين فنفرق الكلمة ويصبح هناك دم بين بيوت بني اسرائيل لأ ولا حتى ان انا اخد مجموعة واسيب الكفرة يعبدوا الصنم ونطلع احنا نلحق بك. لا لا لا مش هفرق هو. انا قلت نصبر لغاية ما انت ترجع دون احداث
شق كبير ما نقدرشي نخليه يلتئم بعد كده سورة الاعراف بتشرح لنا اكتر هزا الموقف. سورة الاعراف الاية مية آآ وخمسين ولما رجع موسى الى قومه غضبان اسفا قال بئس ما خلفتموني من بعدي. اعجلتم امر
ربكم والقى الالواح واخذ برأس اخيه يجره اليه. دليل انه ان ان لما شده من شعره كان نتيجة حالة من العصبية والانفعال خرج عن شعوره. والدليل على كده انه القى الواحد توراة من ايده
هو مش دريان بيعمل ايه ؟ كان خلاص حصل ان هو فقد مشاعره كلها القى الواح التوراة وشد اخوه من شعره. لانه لا يوجد ذنب اكبر من الكفر. وده عملية كفر جماعي للمؤمنين اللي
اللي لسة رجليهم ما نشفتش من عبور البحر وحضور اكبر معجزة في تاريخ البشرية. كارسة. فهو شهيد موسى شاف كارسة بصراحة راح رامية لوحته وراه وشد اخوه من شعره وبدأ ايه يزعق
قال ابن ام سورة الاعراف ان القوم استضعفوني وكادوا يقتلونني فلا تشمت بي الاعداء. ولا تجعلني مع القوم الظالمين. شافوني ضعيف وكت على وشك اني اقتل. فما تشمتش الناس فينا. اترك لحيتي ورأسي ولا تجعلني مع القوم الظالمين. فسيدنا موسى هدأ
ودعا الله انه يغفر له انفعاله ويغفر لاخيه عدم استطاعة السيطرة على بني اسرائيل قال ربي اغفر لي ولاخي وادخلنا في رحمتك وانت ارحم الراحمين هحكي لكم حاجة تضحك على آآ فكرتني بها كلمة غضبان
غضبان فيها حرف الضاد. الضاد حرف من اصعب الحروف وهو حرف موجود في لغة واحدة بس هي اللغة العربية. عشان كده اسمها لغة الضاد الضاد ييجي من النواجز هنا. للاسف ولادنا ما بيتعلموش الضا. يتعلموا الضا هو دال دال لكن
لا هو مش دال هو الضاد لما رحت اقرا على الشيخ عباس انور المصري رحمة الله عليه. الشيخ اللي اجازني في ورش انا ما اقدرش اوجيزك كده لا لا مش عاجبني الضاد بتاعتك
بص روح اقعد في ركن المسجد تلت ساعة واقعد قل بصوت عالي مضطر مضطر مضطر دي اكتر كلمة ممكن تتدرب فيها على كلمة الضاد عشان الضاد وراها الطاء رحت قعدت تلت ساعة بقول مضطر مضطر
وبعدين ابتدت الناس تتضايق في المسجد والناس حواليها ابتدت تيجي تبص ايه المجنون ده اللي قاعد في الركن عمال يقول مضطر كل ما حد يعدي علي يقول له مضطر مضطر
يعني فكرتني بها كلمة غضبانة اسفة جزاكم الله خيرا وبارك الله فيكم. معلش انا باحس ان انتم يعني اخواتي واصحابي فباحكي لكم و بافضفض لكم. حكايات كده زكرى وعبرة صغيرة كده مش محتاج ان انا اعمل لها حلقات
والسلام عليكم ورحمة الله ونراكم غدا بازن الله ندعو ندعو آآ اسأل الله العلي العظيم ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على
كتابك وعلى محبتك. والتقت يا ربنا على طاعتك. وتوحدت يا ربنا على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان
وجميل التوكل عليك واحيها بمعرفتك. وامتها على الشهادة في سبيلك. انك نعم المولى ونعم النصير. والسلام عليكم ورحمة الله ونراكم غدا ان كنا من اهل الدنيا